Cheer Up

Cheer Up (מסוגנן באותיות גדולות) הוא שיר שהוקלט על ידי להקת הבנות הדרום קוריאנית טווייס. השיר יצא לאור ב-25 באפריל 2016, על ידי JYP אנטרטיינמנט, כסינגל המוביל מתוך המיני-אלבום השני שלהן, Page Two. השיר נכתב והולחן על ידי סם לואיס וה-Black Eyed Pilseung. השיר הגיע למקום הראשון במצעד הדיגיטלי של Gaon, והוא הסינגל המצליח ביותר במצעד זה ב-2016. השיר אף זכה בקטגוריית "שיר השנה" בפרסי המוזיקה של מלון ובפרסי המוזיקה האסייתית של Mnet.

ב-24 בפברואר 2017 הודיעה הלהקה כי הופעת הבכורה היפנית שלהן נקבעה ל-28 ביוני. הן הוציאו את האלבום #Twice, אשר כלל גרסאות קוריאניות ויפניות של חמישה שירים, ובהם "Cheer Up". המילים לגרסה היפנית נכתבו על ידי יו שימוג'י.

 הרכב 
"Cheer Up" נכתב והופק על ידי סם לואיס וה-Black Eyed Pilseung, אותו צוות אשר אחראי לכתיבת הלהיט הקודם של הלהקה, "Like Ooh-Ahh" מהמיני-אלבום הראשון שלהן. "Cheer Up" הוא שיר דאנס-פופ המשלב מספר ז'אנרים, כגון היפ הופ, האוס טרופי ודראם נ' בייס. תערובת זו תוארה כ"פופ צבעוני".''

 וידאו קליפ 
הקליפ הרשמי של "Cheer Up" בוים על ידי צוות ההפקה נייב (קים יונג ג'ו ויו סונג וו). ב-25 באפריל 2016 עלה הקליפ לערוץ היוטיוב הרשמי של JYP אנטרטיינמנט. הקליפ הפך ויראלי וצבר 400,000 צפיות תוך שלושים דקות בלבד. הוא הגיע למיליון צפיות תוך פחות מיממה, ועבר את רף שבעה מיליון צפיות ב-27 באפריל. בווידאו קליפ, מגלמות חברות הלהקה דמויות מסרטים ותוכניות טלוויזיה מפורסמות. מינה מגלמת את איטסוקי פוג'י מהסרט "מכתב אהבה", סאנה מגלמת את סיילור מון, נייאון מגלמת את סידני פרסקוט מסדרת הסרטים "צעקה", ציו מגלמת את הולי גולייטלי מארוחת בוקר בטיפאני וג'ונגיון מגלמת את פיי מצ'ונגקינג אקספרס. מומו היא גיבורת פעולה המזכירה את סדרות סרטי טומב ריידר והאויב שבפנים, ג'יהיו מגלמת מעודדת ממעודדות צמודות, צ'ייאונג מגלמת בוקרת (בדומה לסרטי מערבונים שונים, ובפרט בעבור חופן דולרים), ודהיון מגלמת את הוואנג ג'יני מהסרט "הוואנג ג'ין יי".

ב-17 בנובמבר, הגיע הסרטון ל-100 מיליון צפיות. ב-9 באוגוסט 2017, עבר הקליפ את רק ה-200 מיליון צפיות, מה שהפך את Twice ללהקת הבנות הדרום קוריאנית הראשונה להגיע להישג זה עם שני קליפים. הקליפ אף היה לנצפה ביותר ביוטיוב בקוריאה הדרומית בשנת 2016. וידאו קליפ מיוחד, ששמו "Twice Avengers", יצא לאור ב-27 במאי כחלק מחגיגות הגעתו של הקליפ המקורי ל-35 מיליון צפיות ביוטיוב. בקליפ המיוחד, רוקדות חברות הלהקה על סט שנראה כמו כוכב לכת בחלל החיצון.

 פרסים ומועמדויות 
שנהטקספרסתוצאהמקור2016פרסי המוזיקה של מלוןפרס השיר הטוב ביותר (שיר השנה)הריקוד הטוב ביותר - נקבהפרסי המוזיקה האסייתית של Mnetשיר השנההופעת הריקוד הטובה ביותר - קבוצת נשים2017פרסי דיסק הזהבדיסאנג דיגיטלי (שיר השנה)בונסנג דיגיטליפרסי המוזיקה של סיאולהקלטת השנה בהוצאה דיגיטליתפרסי המוזיקה של גאון צ'ארטשיר השנה – אפרילפרסי המוזיקה הקוריאניתשיר השנהשיר הפופ הטוב ביותר

 פרסי תוכניות מוזיקה 
תוכניתתאריךמקורM Countdown5 במאי 201619 במאי 201626 במאי 2016Music Bank6 במאי 201620 במאי 201627 במאי 20163 ביוני 201610 ביוני 2016Inkigayo8 במאי 201622 במאי 201629 במאי 2016

 מיקומי שיא 

קישורים חיצוניים

 הערות שוליים 

קטגוריה:שירי טווייס
קטגוריה:שירים בקוריאנית
קטגוריה:סינגלים בהוצאת JYP אנטרטיינמנט